CELEX: C2004/273/60
Language: el
Date: 2004-11-06 00:00:00
Title: Υπόθεση T-320/04: Προσφυγή της Τριανταφυλλιάς Διονυσοπούλου κατά Συμβουλίου της Ευρωπαϊκής Ενώσεως, που ασκήθηκε στις 30 Ιουλίου 2004

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/30
            
         Προσφυγή της Τριανταφυλλιάς Διονυσοπούλου κατά Συμβουλίου της Ευρωπαϊκής Ενώσεως, που ασκήθηκε στις 30 Ιουλίου 2004
   (Υπόθεση T-320/04)
   (2004/C 273/60)
   Γλώσσα διαδικασίας: η γαλλική
   Η Τριανταφυλλιά Διονυσοπούλου, κάτοικος Norwich Norfolk (Ηνωμένο Βασίλειο), εκπροσωπούμενη από τον δικηγόρο Claude Quackels, άσκησε ενώπιον του Πρωτοδικείου των Ευρωπαϊκών Κοινοτήτων στις 30 Ιουλίου 2004 προσφυγή κατά του Συμβουλίου της Ευρωπαϊκής Ενώσεως.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την κοινοποιηθείσα στις 12 Δεκεμβρίου 2003 απόφαση, που καθόρισε για τον υπολογισμό της συντάξεως τον διορθωτικό συντελεστή για την Ελλάδα,
            
         
               —
            
            
               να αναγνωρίσει στην προσφεύγουσα από 1ης Νοεμβρίου 2003 για τη σύνταξή της τον διορθωτικό συντελεστή που ισχύει για το Ηνωμένο Βασίλειο,
            
         
               —
            
            
               να υποχρεώσει το Συμβούλιο να καταβάλει στην προσφεύγουσα προς αποκατάσταση υλικής ζημίας και ικανοποίηση ηθικής βλάβης ποσό οριζόμενο ex aequo et de bono σε 20 000 ευρώ, έναντι ζημίας που, με πάσα επιφύλαξη αυξήσεως κατά τη διάρκεια της δίκης, εκτιμάται σε 50 000 ευρώ,
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα:
   Η προσφεύγουσα, πρώην υπάλληλος των Ευρωπαϊκών Κοινοτήτων δικαιούχος συντάξεως αναπηρίας, βάλλει κατά της αποφάσεως της διοικητικής αρχής να εφαρμόσει επί της συντάξεως αυτής τον διορθωτικό συντελεστή που ισχύει για την Ελλάδα, αντί του ισχύοντος για το Ηνωμένο Βασίλειο.
   Διευκρινίζει συναφώς ότι, εφόσον έχει ορίσει την κατοικία της εντός του κράτους μέλους αυτού, δικαιούται να της εφαρμοστεί ο αντίστοιχος συντελεστής και ότι η επίδικη άρνηση είναι παράνομη, διότι παραγνωρίζει τις αρχές της ίσης μεταχείρισης, της προστασίας της δικαιολογημένης εμπιστοσύνης και της χρηστής διοικήσεως.
   Περαιτέρω, η προσβαλλόμενη απόφαση στηρίζεται σε κατάφωρη πλάνη εκτιμήσεως.